චන්ද්‍රසිරි දසනායක පරිවර්තනය කළ ‘අසිකි ගෝත්‍රිකයන්ගේ රන් පිළිමය’ කෘතිය මෙම මස 24 වැනිදා පෙරවරු 10.00 ට ජාත්‍යන්තර පොත් ප්‍රදර්ශනයේ සිරිමාවෝ බණ්ඩාරනායක ශාලාවේ දයාවංශ ජයකොඩි සහ සමාගමයේ පොත් ප්‍රදර්ශන කුටිවලදී දොරට වඩී.ප්‍රභාත් මිරිහාගල්ල පරිවර්තනය කළ ‘වනගත යුවතිය නොහොත් සැඟවුණු මිනිසුන්ගේ දේශය’ කෘතිය මෙම මස 25 වැනිදා පෙරවරු 10.00 ට ජාත්‍යන්තර පොත් ප්‍රදර්ශනයේ සිරිමාවෝ බණ්ඩාරනායක ශාලාවේ දයාවංශ ජයකොඩි සහ සමාගමයේ පොත් ප්‍රදර්ශන කුටිවලදී දොරට වඩී.‘අජනම් පුරාණය’, ‘ඇසළ අහස’, ‘හිණි පෙළ’ ‘නැඟි මිනිස්සු’, ‘අහස් මංගල්ලය’, ‘ඉන්දචාප’ කෘති ලියූ රසිකා සෝලංග ආරච්චිගේ ‘තොටුපළ හැරදා’ නවකතාව පසුගියදා දොරට වැඩිණ.ලලිත් රෝහිත එදිරිසිංහගේ ප්‍රථම සිනමා නිර්මාණය ලෙසින් ‘තොටුපළ හැරදා’ කෘතිය ළඟදීම රූපගත කිරීම් ආරම්භ කිරීමට ද නියමිතය.බුද්ධදාස ගලප්පත්තිගේ ‘සහෘද සටහන් – 3’ ජනගතවීම මෙම මස 26 වැනිදා පෙරවරු 10.00 ට කොළඹ ජාත්‍යන්තර පොත් ප්‍රදර්ශනයේදී සිදුවේ.මෙසේ දොරට වඩින්නේ බුද්ධදාස ගලප්පත්ති කිවියා විසින් 2003 වර්ෂය තරම් ඈත කාලයක සිට ලංකාදීප විමංසා සාහිත්‍ය සංග්‍රහයට රචනා කරන ලද සහෘද සටහන් තීරු ලිපි එකතුවේ තුන්වන කාණ්ඩයයි.